Cindy Haug

Cindy Kristin Haug (født 28. august 1956, død 23. august 2018)«Cindy Haug er død», Den norske Forfatterforenings nettsider (Besøkt 30. august 2018) var en norsk forfatter.

Haug debuterte i 1982 med prosaboken Se deg ikke tilbake mot Europa og bli stein ... O, Eurydike. Senere kom blant annet diktsamlingene faen Heller flirer fagert, Snap-Shots fra Fedrelandet (1983), Elektrisk ereksjon (1984) og Gaupehjerte (1993), og utgivelser som Skumlepper (1989) og Fjærtegn (1997), som inneholder både dikt og noveller. I tillegg ga hun i 1983 ut en samling barnevers, Helt Der Helt Nær.

Hun skrev i mange ulike sjangere og eksperimenterte  gjennom forfatterskapet med skriveform og blanding av sjangere. Språket i tekstene er ukonvensjonelt, og forfatterskapet hennes regnes gjerne til den perioden som populært kalles pønkerperioden. Et sentralt tema i diktingen til Haug er den harde og desperate tilværelsen for det moderne storbymennesket.

 Referanser 


Kategori:Norske lyrikere